Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 224

26. Az érintett piacok meghatározásának folyamata a következõkben összegezhetõ: a rendelkezésre álló elõzetes információk vagy az érintett vállalkozások által közölt információk alapján a Bizottság rendszerint olyan helyzetben van, hogy hozzávetõlegesen meg tudja határozni a lehetséges érintett piacokat, amelyeken belül például egy összefonódást vagy egy versenykorlátozást értékelnie kell. Általánosságban és gyakorlati okokból, amikor egyedi eseteket vizsgál, a lehetséges érintett piacok egy kis számáról határoz. A termékpiac meghatározásához sokszor például az a kérdés, hogy „A” termék és „B” termék ugyanahhoz a termékpiachoz tartozik-e vagy sem. Gyakran elegendõ a „B” termék belefoglalása az érintett piac meghatározásába ahhoz, hogy a versennyel kapcsolatos aggály megszûnjön.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes